
                 2008 nr…..

Projekteerimistingimuste määramine
(Jõesuu tn.27a territooriumil olemasoleva platsi rekonstrueerimine 

romusõidukite lammutusplatsi tarbeks)

1. ASJAOLUD JA MENETLUSE KÄIK

04.06.2008 a. OÜ Visiitplus, registrikood 10128681, asukoht Rahu tn. 16-5, Narva linn, keda esindab juhatuse liige härra Vladimir Nedvigin, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Jõesuu tn.27a territooriumil olemasoleva platsi rekonstrueerimise ehitusprojekti koostamiseks romusõidukite lammutusplatsi tarbeks. 
Narva linnas Jõesuu tn.27a asuv kinnistu, katastritunnusega 51104:004:0152, pindalaga 5988 m2, sihtotstarbega tootmismaa, kuulub Ida-Eesti Pimedate Ühingule vastavalt väljavõttele kinnistusraamatust. Ida-Eesti Pimedate Ühing, registrikood 80054048, asukoht Jõesuu tn.27, Narva linn, keda esindab juhatuse liige proua Maimu Guzikova, andis 03. märtsil 2008.a rendile nendele kuuluva kinnisvara OÜ Visiitplus'ile. Ida-Eesti Pimedate Ühingu juhatuse liige pr. Maimu Guzikova kinnitas kirjalikult oma nõusolekut projekteerimistööde teostamiseks territooriumil aadressiga Jõesuu tn.27a.

2. ÕIGUSLIKUD JÄRELDUSED

2.1  Kohaliku omavalitsuse korralduse seaduse § 22 lõike 2 kohaselt teeb kohalik omavalitsus  otsuse projekteerimistingimused kinnitada.
2.2 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

3. OTSUS

3.1  Määrata projekteerimistingimused Jõesuu tn.27a territooriumil olemasoleva platsi rekonstrueerimise ehitusprojekti koostamiseks romusõidukite lammutusplatsi tarbeks järgnevalt:             

	3.1.1  ÜLDANDMED



	3.1.1.1  Tellija
3.1.1.2  Krundi omanik
	OÜ Visiitplus, registrikood 10128681
Rahu tn. 16-5, 20606 Narva
Ida-Eesti Pimedate Ühing, registrikood 80054048
Jõesuu tn.27, 20609 Narva

	3.1.1.3  Asukoht, algandmed                                         
	Narva linn, Jõesuu tn.27a
Platsi ehitisalune pind: ≈ 3300,0 m2
Maakasutuse sihtotstarve: tootmismaa

	3.1.1.4  Projekteerimistingimused on kehtivad 2 aastat alates otsuse jõustumisest.

	3.1.1.5  Projekteerimistingimuste koostamise alus     

3.1.1.5.1 Projekteerimistingimuste taotlus 04.06.08.a avaldus nr 1030/1-12 
      Vladimir Nedvigin - OÜ Visiitplus juhatuse liige
3.1.1.5.2 Ehitusseadus, Narva linna ehitusmäärus
3.1.1.5.3 Eestis kehtivad normatiivid, EPN, Eesti Standardid.

	

	3.2  PROJEKTEERIMISE EESMÄRK




Projekti koostamise eesmärgiks on Jõesuu tn.27a territooriumil olemasoleva platsi rekonstrueerimine romusõidukite lammutusplatsi tarbeks
	3.3  ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Keskkonnaministri kinnitatud 08.07.2004.a määrus nr 89 „Romusõidukite käitlusnõuded”;

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Narva Linnavolikogu kinnitatud 06.03.2008.a. määrus nr.16 „Narva linna heakorra eeskiri”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“ jne.

3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Esitada projekti nimetus vastavalt projekteerimistingimustele.

3.3.6 Väljastatud projekteerimistingimused lisada projekti kausta.
3.3.7 Projekti koosseisus esitada originaalkooskõlastused.

3.3.8 Ehitise tehniliste näitajate esitamiseks kasutada ehitisregistri blanketti.
3.3.9 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	3.4 ARHITEKTUURSED JA LINNAEHITUSLIKUD TINGIMUSED


3.4.1 Romusõidukite lammutusplatsi peab vastama Keskkonnaministri kinnitatud 08.07.2004.a määrusele nr 89 „Romusõidukite käitlusnõuded”.

3.4.2 Plats peab olema kaetud pinnaga, mille kate ei lase läbi vett. Esitada põhilised pinnakatete tööde mahud, vertikaalplaneerimine, lammutusplatsi lõiked jne.
3.4.3 Plats peab olema varustatud sademevee kogumisseadmete ja õlipüüduritega.
3.4.4 Ette näha lammutusplatsi valgustus.
3.4.5 Romusõidukite käitlemiskohal peavad olema:
· hoiuruumid või rajatised sõidukite osade ja ohtlike jäätmete ladustamiseks,

· konteinerid akude, filtrite ja kondensaatorite ladustamiseks,

· mahutid romusõidukitest eraldatud vedelike ja gaaside eraldi kogumiseks ja ladustamiseks,

· eraldatud alad kasutatud rehvide ja muude tuleohtlike osade ladustamiseks jne.

3.4.6 Romusõidukite kogumiskoht peab olema ümbritsetud taraga, samuti varustatud valveseadmetega või ööpäevaringse valvega.

3.4.7 Jäätmekäitlus ja territooriumi heakorrastus: lahendada projektiga.
3.4.8 Keskkonnakaitsemeetmed ja tuleohutusmeetmed: lahendada projekti koosseisus.
3.4.9 Asendiplaan: näidata olemasolevad ja lammutatavad ehitised, liiklusskeem, säilitatavad ja likvideeritavad puud; valgustimastide, sõidu- ja kõnniteede ning parkimiskohtade paiknemine; määratleda pinnakatted jne.
	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standardiga ettenähtud mahus, vastavalt põhiprojekti staadiumile. 

3.5.2 Välisvõrkude projekteerimise korral esitada Arhitektuuriametile kooskõlastamiseks välisvõrkude tööprojektid. Eriosadele taotleda tehnilised tingimused ja projektid kooskõlastada vastavate võrguvaldajatega.
3.5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	3.6  KOOSKÕLASTUSED




3.6.1    Ida-Eesti Päästekeskuse Narva Keskkomando.

3.6.2    Ida-Virumaa Keskkonnateenistus.

3.6.3    Krundi omanik.

3.6.4    Linnavara ja-Majandusameti kommunaalmajanduse osakond (jäätmekäitlus).

3.6.5    Narva Linnavalitsuse Arhitektuuri- ja Linnaplaneerimise Amet.

	4. RAKENDUSSÄTTED




4.1      Otsus jõustub teatavaks tegemisest.
4.2 Otsuse võib vaidlustada Tartu Halduskohtu Jõhvi kohtumajas 30 päeva jooksul arvates  korralduse  teatavakstegemisest.
Mihhail Stalnuhhin

